სს კრედო ბანკი

ტენდერი №155 / აპრილი 2019

სარემონტო/სარეკონსტრუქციო მომსახურების შესყიდვის შესახებ

|  |  |
| --- | --- |
| ტენდერის გამოცხადების თარიღი | 16 აპრილი 2019 - 16:30 |
| ტენდერის დასრულების თარიღი | 3 მაისი 2019 - 18:00 |

სარჩევი

[თანდართული დოკუმენტაცია 1](#_Toc6325130)

[1. ზოგადი ინფორმაცია 2](#_Toc6325131)

[2. შესყიდვის პირობები 2](#_Toc6325132)

[3. დამატებითი მოთხოვნები 4](#_Toc6325133)

[4. ანგარიშსწორების პირობები 5](#_Toc6325134)

[5. გამარჯვებულის გამოვლენა 5](#_Toc6325135)

[6. მომწოდებლის მიერ https://www.tenderers.net/ –ზე ასატვირთი დოკუმენტაცია 5](#_Toc6325136)

[7. დამატებითი ინფორმაცია 6](#_Toc6325137)

## თანდართული დოკუმენტაცია

* დანართი №1 - კრედო ბანკის ოფისები
* დანართი №2 - ხარჯთაღრიცხვის შესავსები ფორმა
  + დანართი №2 - ლოტი I
  + დანართი №2 - ლოტი II
  + დანართი №2 - ლოტი III
* დანართი №3 - შესაბამისობა გარემოსდაცვით და სოციალურ საკითხებთან
* დანართი №4 - აფიდავიტი სატენდერო წინადადების დამოუკიდებლად განსაზღვრის თაობაზე
* დანართი №5 - რენდერები

## ზოგადი ინფორმაცია

სს „კრედო ბანკი“ სწრაფად მზარდი ორგანიზაციაა, რომელიც წარმატებით ფუნქციონირებს საქართველოს 11 რეგიონში და დღესდღეობით მოიცავს 68 სერვისცენტრს.

გაცნობებთ, რომ სს „კრედო ბანკი“ აცხადებს ტენდერს **სარემონტო სამუშაოების შესრულების შესახებ** 3 ლოტად და იწვევს შესყიდვით დაინტერესებულ პირებს/კომპანიებს ღია კონკურენტუნარიან ტენდერში მონაწილეობის მისაღებად.

* პრეტენდენტი უფლებამოსილია წინადადება წარმოადგინოს ერთ, ორ ან სამივე ლოტზე ერთად;
* შემსყიდველი უფლებამოსილია გამარჯვებული გამოავლინოს ლოტების მიხედვით ცალ-ცალკე;
* შემსყიდველი უფლებამოსილია ერთ ლოტში გამოავლინოს ერთზე მეტი გამარჯვებული - პრიორიტეტულობის განსაზღვრით, შესასრულებელი სამუშაოების მოცულობიდან გამომდინარე;
* შემსყიდველი იტოვებს უფლებას შერჩეულ კომპანიასთან/კომპანიებთან პირველ ეტაპზე გააფორმოს ერთჯერადი ხელშეკრულება (1 ან ორი ობიექტის შესრულების დავალებით) გამოსაცდელი ვადით;

## შესყიდვის პირობები

**ლოტი I**

**ოფისების სარემონტო სამუშაოები**

**შესყიდვის ობიექტია** 2019 წლის განმავლობაში დაგეგმილი:

* ბანკის სერვისცენტრის/ოფისის სრული სარეკონსტრუქციო/სარემონტო სამუშაოები;
* კოსმეტიკურ სარემონტო სამუშაოები;
* რებრენდინგის შემთხვევში - ნაწილობრივ სარეკონსტრუქციო/კოსმეტიკური სამუშაოები;
* ოფისების მისამართები იხ. დანართში №1;

2019 წლის განმავლობაში დაგეგმილი სარემონტო სამუშაოების გეგმა იხ. ცხრილში №1. გარდა ცხრილში მითითებული სერვისცენტრებისა პრეტენდენტმა კომპანიამ უნდა შეძლოს დამატებით სარემონტო სამუშაოების განხორციელება - ბანკის საჭიროებიდან გამომდინარე; სამუშაოების დაწყების სავარაუდო თარიღი - 20 მაისი, 2019.

**ცხრილი №1**

|  |  |  |  |
| --- | --- | --- | --- |
| რეგიონი | სერვისცენტრი | რემონტის თარიღი | რემონტის სახე |
| აჭარა | ქობულეთი |  | კოსმეტიკური |
| აჭარა | ბათუმი 3 |  | კოსმეტიკური |
| აჭარა | ქედა |  | კოსმეტიკური |
| ზემო იმერეთი | საჩხერე |  | კოსმეტიკური |
| ზემო იმერეთი | ჭიათურა |  | კოსმეტიკური |
| ზემო იმერეთი | ცაგერი |  | კოსმეტიკური |
| თბილისი | სამგორი |  | კოსმეტიკური |
| თბილისი | საბურთალო |  | რეკონსტრუქცია/რემონტი |
| თბილისი | დიდუბე 2 |  | კოსმეტიკური |
| თბილისი | დუშეთი |  | კოსმეტიკური |
| თბილისი | გლდანი |  | კოსმეტიკური |
| თბილისი | სათავო ოფისი | **აგვისტო** | კოსმეტიკური 2500 კვ.მ |
| კახეთი | ლაგოდეხი | **ივლისი-აგვისტო** | რეკონსტრუქცია/რემონტი |
| კახეთი | გურჯაანი | **ივლისი-აგვისტო** | რეკონსტრუქცია/რემონტი |
| კახეთი | საგარეჯო | **ივლისი-აგვისტო** | რეკონსტრუქცია/რემონტი |
| სამეგრელო | ზუგდიდი 2 |  | კოსმეტიკური |
| სამცხე-ჯავახეთი | გორი 1 | **ივლისი-აგვისტო** | რეკონსტრუქცია/რემონტი |
| სამცხე-ჯავახეთი | კასპი | **ივლისი-აგვისტო** | რეკონსტრუქცია/რემონტი |
| ქვემო იმერეთი | ქუთაისი 3 |  | კოსმეტიკური |
| ქვემო იმერეთი | წყალტუბო |  | კოსმეტიკური |
| ქვემო იმერეთი | ვანი |  | კოსმეტიკური |
| ქვემო ქართლი | გარდაბანი |  | კოსმეტიკური |

**ფასების გამოთხოვა მოხდება განზომილების ერთეულის მიხედვით; ერთი სერვისცენტრის საშუალო ფართობი მერყეობს 250-400 კვ.მ შორის;**

სტანდარტულ სერვისცენტრში შედის შემდეგი ოთახების მოწყობა:

* ძირითადი დარბაზის (მისაღები სივრცე)
* საკრედიტო ოთახი
* მმართველის ოთახი
* ‘რჩეულის’ ოთახი
* სამზარეულო
* საპირფარეშო

**შენიშვნა:** სალაროს კვანძის მშენებლობა არ შედის პირველ ლოტში; დეტალებისთვის იხ. ლოტი II.

ბანკის დასტანდარტებული დიზაინის/კონცეფციის უკეთ აღსაქმელად იხ. დანართი №5 - რენდერები.

**ლოტი II**

**სალაროს კვანძის მშენებლობა**

**შესყიდვის ობიექტი**

* ბანკის სერვისცენტრებში სალარო კვანძების მშენებლობა, კერძოდ: 1, 2 და 3 კვანძიანი სალაროს მოწყობა; სალაროების დაახლოებითი ფართობია:
  + 1 კვანძიანი - 5კვ.მ
  + 2 კვანძიანი - 9 კვ.მ
  + 3 კვანძიანი - 15 კვ.მ
* შესაძლებელია ბანკის საჭიროებიდან გამომდინარე, მოხდეს:
  + არსებული სალაროს დემონტაჟი და მონტაჟი იმავე ოფისში სხვა ადგილას, შესაბამისად აღნიშნული მასალის გამოყენება სხვა სალაროს კვანძის მოწყობისთვის;
  + სალაროს კვანძის გადაკეთება (მაგ.: 2 კვანძიანი სალაროს 3 კვანძიან სალაროდ გადაკეთება);
* 2019 წელს იგეგმება მინიმუმ 4 სალაროს კვანძის მშენებლობა ახალ სერვისცენტრებში;

შესასრულებელი სამუშაოები/გამოსაყენებელი მასალების ჩამონათვალი იხ. დანართში №2-ლოტი II; ფასების მოწოდება ხდება ამავე დანართის საშუალებით ერთეულის ფასების მითითებით;

**ლოტი III**

**არქიტექტორულ-დიზაინერული მომსახურება**

**შესყიდვის მიზანი:**

* აღნიშნული მომსახურების შესყიდვის მიზანია ბანკის ყველა ოფისი მოწყობილ იქნას ერთი და იგივე კონცეფციითა და დიზაინით.

**შესყიდვის ობიექტი:**

|  |  |
| --- | --- |
| 1 | არქიტექტურულ-დიზაინერული მომსახურების შესყიდვა |
| **1,1** | საპროექტო ფართის წინასწარი დათვალიერება / კონსულტაციები საპროექტო ობიექტის შესახებ |
| **1,2** | დაგეგმარება / ესკიზური პროექტის შეთანხმება |
| **1,3** | ფასადის არქიტექტურული საპროექტო დოკუმენტაციის შექმნა მუნიციპალურ არქიტექტურულ სამსახურში წარსადგენად და დასამტკიცებლად |
| **1,4** | ინტერიერის დეტალური არქიტექტურული საპროექტო დოკუმენტაციის/საინჟინრო ტექნიკური დოკუმენტაციის შექმნა |
| **1,5** | სრული ობიექტის (ფასადისა და ინტერიერის) 3D მოდელირება და ვიზუალიზაცია (რენდერები/ფოტომონტაჟები) |
| 2 | საპროექტო სამუშაოთა მენეჯმენტი / საპროექტო ზედამხედველობა |

ფასების მოსაწოდებლად იხელმძღვანელეთ დანართით №2-ლოტი III:

* ფასების გამოთხოვა მოხდება ყველა ზემოთ ჩამოთვლილი სამუშაოების შესრულებისთვის 1კვ.მ მომსახურების ღირებულების განსაზღვრით (მაგალითად: სარემონტო ფართისთვის ყველა ზემოთ ჩამოთვლილი სამუშაოს შესრულების ჯამური ღირებულების გამოთვლა მოხდება ფართის კვადრატულობის გამრავლებით მოწოდებულ ფასზე);
* საპროექტო ზედამხედველობის მომსახურების ღირებულების განსაზღვრა მოხდება ჯამური ბიუჯეტის პროცენტული მაჩვენებლის მითითებით (საპროექტო ზედამხედველობის მომსახურების ანგარიშსწორებაც მოხდება ობიექტზე სარემონტო სამუშაოების სრულად დასრულებისა და ობიექტის ჩაბარების შემდგომ).

## დამატებითი მოთხოვნები

* ფასების მოწოდება ხდება დანართი №2-ის მეშვეობით:
  + დანართი №2 - ლოტი I
  + დანართი №2 - ლოტი II
  + დანართი №2 - ლოტი III
* ერთეულის ფასები გამოსახული უნდა იყოს ლარში და მოიცავდეს:
  + მასალისა და მომსახურების ფასს;
  + ყველა გადასახადის გათვალისწინებით,
  + მათ შორის რეგიონებში ტრანსპორტირება/მივლინების ხარჯებსაც;
    - მოწოდებული ხარჯთაღრიცხვით შესაძლებელი უნდა იყოს სარემონტო-სარეკონსტრუქციო სამუშაოების გაწევა, როგორც თბილისში, ასევე რეგიონებში - ტარიფის შეუცვლელად (მაგალითად: რეგიონში რემონტის შემთხვევაში ფასი არ უნდა გაიაზრდოს ტრანსპორტირება-მივლინების ხარჯების დამატებით);

## ანგარიშსწორების პირობები

* კრედო ბანკი ტენდერში გამარჯვებულ კომპანიასთან გააფორმებს 1 ან 2 წლიან ხელშეკრულებას საჭიროების მიხედვით, სატენდერო წინადადებაში წარმოდგენილი ფასების უცვლელობის პირობით;
* ანგარიშსწორება განხორციელდება უნაღდო ანგარიშსწორების ფორმით ყოველი შესყიდვის/მომსახურების დასრულების შემდგომ მიღება-ჩაბარების აქტის გაფორმებიდან არაუგვიანეს 10 სამუშაო დღის განმავლობაში.

## გამარჯვებულის გამოვლენა

ტენდერში მონაწილეობით დაინტერესებულმა პირებმა წინადადებები უნდა წარადგინონ შესყიდვების ელექტრონული სისტემის – <https://www.tenderers.net/> –ს საშუალებით. ტენდერი ჩატარდება ეგრეთ წოდებული ერთი კონვერტის პრინციპით[[1]](#footnote-1).

სატენდერო კომიტეტი განიხილავს <https://www.tenderers.net/> -ს საშუალებით წარმოდგენილ ყველა სატენდერო წინადადებას და გამარჯვებულად გამოავლენს კომპანიას, ქვემოთ ჩამოთვლილი კრიტერიუმების გათვალისწინებით:

* **მასალისა და მომსახურების ფასი**
* **მომსახურების ხარისხი**
* **კომპანიის გამოცდილება**
* **სამუშაოების შესრულები ვადები**

## მომწოდებლის მიერ <https://www.tenderers.net/> –ზე ასატვირთი დოკუმენტაცია

მომწოდებელმა სისტემაში უნდა ატვირთოს შემდეგი დოკუმენტაცია:

* **რეკვიზიტები და საკონტაქტო ინფორმაცია კომპანიის ტიტულიან ფურცელზე, მათ შორის:**
  + კომპანიის მოღვაწეობის შესახებ მოკლე ინფორმაცია (საქმიანობის მოკლე აღწერა, გამოცდილება, პარტნიორი კომპანიების ჩამონათვალი და ა.შ.)
  + მიმდინარე პროექტების ჩამონათვალი და აღწერა;
  + დასაქმებულ თანამშრომელთა რაოდენობა; რამდენი და რამდენკაციანი სამუშაო ჯგუფის გამოყოფას გეგმავს პრეტენდენტი ტენდერის საგნით განსაზღვრული სამუშაოების შესასრულებლად;
* **რეკომენდატორი პირების ჩამონათვალი, ვისაც გაუწია კომპანიამ ანალოგიური ან/და მსგავსი მომსახურება, შემდეგი ინფორმაციის მითითებით (მინიმუმ 3):**

|  |  |  |  |  |  |
| --- | --- | --- | --- | --- | --- |
| № | რეკომენდატორი კომპანიის დასახელება | გაწეული მომსახურების დასახელება | მომსახურების გაწევის თარიღი | რეკომენდატორი პირის სახელი-გვარი/პოზიცია | საკონტაქტო ნომერი / E-Mail |
| **1** |  |  |  |  |  |
| **2** |  |  |  |  |  |
| **3** |  |  |  |  |  |

* **სრულყოფილად შევსებული ხარჯთაღრიცხვის დანართი №2 -** შესაბამისი ლოტი, რომელშიც იღებს მონაწილეობას პრეტენდენტი;
  + შევსებული დანართი უნდა აიტვირთოს ასევე excel-ის დოკუმენტის სახით;
* **უფლებამოსილი პირის მიერ ხელმოწერილი დამატებითი დანართები:**
* დანართი №3 - შესაბამისობა გარემოსდააცვით და სოციალურ საკითხებთან
* დანართი №4 - აფიდავიტი

მოთხოვნილი დოკუმენტაციის არასრულყოფილად ატვირთვის შემთხვევაში, შემსყიდველი იტოვებს უფლებას მოახდინოს პრეტენდენტი კომპანიის დისკვალიფიკაცია!

## დამატებითი ინფორმაცია

* პრეტენდენტის მიერ მოწოდებული ყველა დოკუმენტი ან/და ინფორმაცია ხელმოწერილი და ბეჭედდასმული (ბეჭდის არსებობის შემთხვევაში) უნდა იყოს უფლებამოსილი პირის მიერ;
* შესაძლებელია განხორციელდეს პრეტენდენტებისაგან სხვა დამატებითი ინფორმაციის მოთხოვნა და/ან წარდგენილი ინფორმაციის დაზუსტება;
* მიუხედავად შედეგებისა, ტენდერში მონაწილე ყველა კომპანია ინფორმირებული იქნება ტენდერის შედეგების შესახებ;
* წინადადების წარდგენით პრეტენდენტი კომპანია ეთანხმება დანართში მითითებული მასალის გამოყენებას მითითებული სპეციფიკაციით;
* **სატენდერო წინადადების მიღების ბოლო ვადაა:  2019 წლის 3 მაისი - 18:00 საათი.**

ტენდერის შინაარსობრივ მხარესთან დაკავშირებით კითხვების შემთხვევაში, გთხოვთ, გამოიყენოთ tenderers.net-ზე არსებული კითხვა-პასუხის მოდული; ნებისმიერი კითხვა და ნებისმიერი პასუხი ხელმისაწვდომია როგორც რეგისტრირებული ასევე არარეგისტრირებული მომხმარებლისთვის

**საკონტაქტო პირი:**

ნინო მიქელაძე

Email: [nmikeladze@credo.ge](mailto:nmikeladze@credo.ge)

T: 599 88 43 22

1. დეტალებისათვის იხილეთ <https://www.tenderers.net/?m=show_text&id=15> [↑](#footnote-ref-1)